HEMRAJ พุ่งเกือบ 5% หลังแจ้งจ่อปันผล 0.443 บาท/หุ้น
HEMRAJ พุ่งเกือบ 5% หลังแจ้งจ่อปันผล 0.443 บาท/หุ้น โดย ณ เวลา 10.22 น.อยู่ที่ 4.70 บาท บวก 0.22 หรือ 4.91% มูลค่าการซื้อขาย 20.84 ล้านบาท
8 ก.ค. 2558

ผู้สื่อข่าวรายงานว่า ราคาหุ้น บริษัท เหมราชพัฒนาที่ดิน จำกัด (มหาชน) หรือ HEMRAJ ณ เวลา 10.22 น.อยู่ที่ 4.70 บาท บวก 0.22 หรือ 4.91% มูลค่าการซื้อขาย 20.84 ล้านบาท ขณะที่ดัชนีหุ้นไทยโดยรวมลบ 0.34%

ปัจจัยที่คาดว่าส่งผลให้ราคาหุ้นปรับตัวขึ้น เนื่องจากเช้านี้ HEMRAJ แจ้งว่า บริษัทจะจ่ายปันผลสำหรับงวดดำเนินงานวันที่ 01 ม.ค. 2558 ถึงวันที่ 31 มี.ค. 2558 และกำไรสะสม เป็นเงินสดให้ผู้ถือหุ้นสามัญ ในอัตราการจ่ายปันผลเป็นเงินสด 0.443 บาทต่อหุ้น
โดยกำหนดรายชื่อผู้มีสิทธิได้รับปันผล (Record date) ในวันที่ 21 ก.ค. 2558 และวันปิดสมุดทะเบียนเพื่อรวบรวมรายชื่อผู้มีสิทธิได้รับปันผล ตามมาตรา 225 ของพระราชบัญญัติหลักทรัพย์และตลาดหลักทรัพย์ ในวันที่ 22 ก.ค. 2558 และวันที่ไม่ได้รับสิทธิปันผล(XD) 17 ก.ค. 2558 โดยกำหนดจ่ายปันผล 31 ก.ค. 2558